CELEX: 32020D1826
Language: fi
Date: 2020-12-01 00:00:00
Title: Poliittisten ja turvallisuusasioiden komitean päätös (YUTP) 2020/1826, annettu 1 päivänä joulukuuta 2020, EU:n joukkojen komentajan nimittämisestä Euroopan unionin sotilasoperaatioon, jolla osallistutaan merirosvouksen ja aseellisten ryöstöjen ehkäisemiseen ja torjuntaan Somalian rannikkovesillä (Atalanta), sekä päätöksen (YUTP) 2020/895 kumoamisesta (ATALANTA/3/2020)

3.12.2020   
               
               
                  FI
               
               
                  Euroopan unionin virallinen lehti
               
               
                  L 406/60
               
            
         POLIITTISTEN JA TURVALLISUUSASIOIDEN KOMITEAN PÄÄTÖS (YUTP) 2020/1826,
         annettu 1 päivänä joulukuuta 2020,
         EU:n joukkojen komentajan nimittämisestä Euroopan unionin sotilasoperaatioon, jolla osallistutaan merirosvouksen ja aseellisten ryöstöjen ehkäisemiseen ja torjuntaan Somalian rannikkovesillä (Atalanta), sekä päätöksen (YUTP) 2020/895 kumoamisesta (ATALANTA/3/2020)
         POLIITTISTEN JA TURVALLISUUSASIOIDEN KOMITEA, joka
         ottaa huomioon Euroopan unionista tehdyn sopimuksen ja erityisesti sen 38 artiklan,
         ottaa huomioon Euroopan unionin sotilasoperaatiosta, jolla osallistutaan merirosvouksen ja aseellisten ryöstöjen ehkäisemiseen ja torjuntaan Somalian rannikkovesillä 10 päivänä marraskuuta 2008 hyväksytyn neuvoston yhteisen toiminnan 2008/851/YUTP (1) ja erityisesti sen 6 artiklan 1 kohdan,
         sekä katsoo seuraavaa:
         
                     (1)
                  
                  
                     Neuvosto on yhteisen toiminnan 2008/851/YUTP 6 artiklan 1 kohdan nojalla valtuuttanut poliittisten ja turvallisuusasioiden komitean tekemään asiaankuuluvat päätökset EU:n joukkojen komentajan nimittämisestä Euroopan unionin sotilasoperaatioon, jolla osallistutaan merirosvouksen ja aseellisten ryöstöjen ehkäisemiseen ja torjuntaan Somalian rannikkovesillä, jäljempänä ’Atalanta’.
                  
               
                     (2)
                  
                  
                     Poliittisten ja turvallisuusasioiden komitea hyväksyi 25 päivänä kesäkuuta 2020 päätöksen (YUTP) 2020/895 (2), jolla kontra-amiraali Riccardo MARCHIÒ nimitettiin Atalantan EU:n joukkojen komentajaksi.
                  
               
                     (3)
                  
                  
                     EU:n operaation komentaja on suosittanut, että kapteeni Diogo ARROTEIA nimitetään uudeksi Atalantan EU:n joukkojen komentajaksi 3 päivästä joulukuuta 2020.
                  
               
                     (4)
                  
                  
                     EU:n sotilaskomitea tuki kyseistä suositusta 22 päivänä lokakuuta 2020.
                  
               
                     (5)
                  
                  
                     Päätös (YUTP) 2020/895 olisi näin ollen kumottava.
                  
               
                     (6)
                  
                  
                     Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyssä, Tanskan asemasta tehdyssä pöytäkirjassa N:o 22 olevan 5 artiklan mukaisesti Tanska ei osallistu niiden Euroopan unionin päätösten ja toimien valmisteluun ja täytäntöönpanoon, joilla on merkitystä puolustuksen alalla,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Nimitetään kapteeni Diogo ARROTEIA 3 päivästä joulukuuta 2020 EU:n joukkojen komentajaksi Euroopan unionin sotilasoperaatioon, jolla osallistutaan merirosvouksen ja aseellisten ryöstöjen ehkäisemiseen ja torjuntaan Somalian rannikkovesillä (Atalanta).
         
         
            2 artikla
            Kumotaan päätös (YUTP) 2020/895 (ATALANTA/2/2020).
         
         
            3 artikla
            Tämä päätös tulee voimaan päivänä, jona se hyväksytään.
            Sitä sovelletaan 3 päivästä joulukuuta 2020.
         
         
            Tehty Brysselissä 1 päivänä joulukuuta 2020.
            
               
                  Poliittisten ja turvallisuusasioiden komitean puolesta
               
               
                  Puheenjohtaja
               
               S. FROM-EMMESBERGER
            
         
         
            (1)  EUVL L 301, 12.11.2008, s. 33.
         
            (2)  Poliittisten ja turvallisuusasioiden komitean päätös (YUTP) 2020/895, annettu 25 päivänä kesäkuuta 2020, EU:n joukkojen komentajan nimittämisestä Euroopan unionin sotilasoperaatioon, jolla osallistutaan merirosvouksen ja aseellisten ryöstöjen ehkäisemiseen ja torjuntaan Somalian rannikkovesillä (Atalanta), sekä päätöksen (YUTP) 2020/401 kumoamisesta (ATALANTA/2/2020) (EUVL L 206, 30.6.2020, s. 63).